8. Vedtagelse af Lokalplan nr. 408 Offentlige formål og boliger i Hadsten og Tillæg nr. 3 til 
Kommuneplan 2021-32 (Åben)
Tidl. politisk behandling PU, 04.05.21, pkt. 3, BY, 29.03.22, pkt. 11
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 408 – Offentlige 
formål og boliger i Hadsten og tillæg nr. 3 til Kommuneplan 2021-32”, som har været 
fremlagt i offentlig høring.
Planforslagene er udarbejdet med henblik på at muliggøre opførelse af bygninger og funktioner til offentlige 
formål herunder specifikt et nyt plejecenter med fremtidige udvidelsesmuligheder. Herudover vil der kunne 
etableres supplerende offentlige servicefunktioner i området inden for fx pleje, omsorg og sundhed, samt 
et boligområde, der kan bebygges med tæt-lave boliger og etageboliger.
Lokalplanforslaget udlægger et sammenhængende grønt område med grønne landskabskiler, der skaber 
forbindelse mellem naturen og landskabet mod nord og de nye og eksisterende byområder. I lokalplanen 
udlægges der desuden areal til udvidelse af [adresse], en ny rundkørsel og plads til tekniske anlæg, som 
fx regnvandsbassiner.
Forslagene til lokalplan og kommuneplantillæg har været fremlagt i offentlig høring i perioden fra 6. maj 
2022 til 1. juli 2022. Der er i perioden indkommet to høringssvar. Det ene høringssvar er tillige indgivet som 
klage over kommunens beslutning om ikke at udarbejde en miljøvurdering. Klagen er oversendt til 
Planklagenævnet.
Høringssvarene er beskrevet i vedhæftede bilag sammen med Teknik og Miljøs kommentarer og indstilling. 
Den fulde ordlyd af høringssvarene er også vedhæftet.
VURDERING
Der er kommet høringssvar fra to personer med bopæl i boligområdet [adresse] for lokalplanområdet.
Høringssvarene omhandler i hovedtræk:

Forventninger til områdets anvendelse

Beplantningsforhold

Placering af plejecenter/afgrænsning af byggefelt

Indsigtsgener

Grundvandsbeskyttelse

Dyreliv

CO2-udledning

Bæredygtighed med hensyn til bygningsmasse og offentlig transport

Støjgener fra trafik

Trafiksikkerhed

Forslag til ændret vejadgang til lokalplanområdet.
[adresse]: EMN-2022-01917
Dok-ID: 3407194
Sagsbehandler: stds
Byråd
25. oktober 2022  19:00
På baggrund af høringssvarene foreslås der indskrevet vilkår om, at der skal etableres et beplantningsbånd 
langs [adresse].
Teknik og Miljø foreslår herudover, at der sker justering af byggefeltet på det areal, hvor der påtænkes 
opført et plejecenter, således at der opnås større frihed til at placere plejecentret indenfor grunden. 
Endvidere foreslår Teknik og Miljø mindre ændringer af lokalplanens bestemmelser om facadematerialer, 
opholdsarealer, vandhåndtering og beplantningstyper.
ØKONOMI
Udbygningen af området forventes realiseret som kommunale projekter og via udstykning og efterfølgende 
grundsalg af storparceller til boligbyggeri. 
Vejene, med undtagelse af interne veje på storparceller og parkeringspladser i boligområdet, klassificeres 
som offentlige, og der må forventes udgifter til efterfølgende kommunal drift og vedligeholdelse. 
I forlængelse af lokalplanen kan der forventes udgifter til byggemodning af området samt eventuelt 
omlægning af ledninger langs [adresse] og [adresse]. 
Lokalplanområdet er beliggende i landzone og overføres ved lokalplanens endelige vedtagelse til byzone.
INDDRAGELSE
Planforslagene har i overensstemmelse med planloven været fremlagt i offentlig høring i otte uger i 
perioden fra 6. maj 2022 til 1. juli 2022.
INDSTILLING
Direktøren for Teknik og Miljø indstiller til Byrådet:
1.
At Lokalplan nr. 408 – Offentlige formål og boliger i Hadsten og Tillæg nr. 3 til Kommuneplan 2021-
32 vedtages med de foreslåede ændringer.
BESLUTNING
Plan- og Landdistriktsudvalget, 6. oktober 2022:
Fraværende: Ingen
Indstilles godkendt.
Økonomiudvalget, 11. oktober 2022:
Fraværende: Ingen
Indstilles godkendt.
Byrådet, 25. oktober:
Fraværende: Mimi Hansen
Godkendt.
Bilag
1.
Indkomne høringssvar (3422155)
2.
Vurdering af høringssvar (3404253)
3.
Forslag til tillæg nr. 3 til Kommuneplan 2021-32 (3422143)
4.
Forslag til lokalplan nr. 408 Offentlige formål og boliger ved [adresse] i Hadsten (3422141)
5.
Understøttelse af FN's verdensmål (3413065)
